Olsen anmelder Elkjøp i kampen mot skytespill

Svein Olaf Olsen har i dag anmeldt Elkjøp for spredning av voldelige skytespill. Samtidig har han også anket henleggelsen av anmeldelsen av Call of Duty.

Publisert: Oppdatert 29. november 2011

Hans Jacob Brekke

Mads Ommundsen

Denne artikkelen er over åtte år gammel

Se Olsen på politistasjonen her.

KRISTIANSAND: Svein Olaf Olsen møtte i dag pressen på politistasjonen i Kristiansand. Der informerte han om at han nå anmelder elektronikkgiganten Elkjøp for å spre grove voldsskildringer ved å selge dataspillet Call of Duty Modern Warfare.

— Samfunnsforurensning

IMG_8453.jpg

— Elkjøp blir anmeldt rett og slett fordi jeg ønsker å vise at dette har blitt hverdagskost. Samtidig som man selger mixmastere og varmemeapparater for våte sko, så sørger man også for samfunnsforurensing i høy høy høy grad. Og dette bør folk være klar over, sier Olsen til fvn.no.I anmeldelsen skriver Olsen sin advokat, Bjørn Stefanussen, at det er mange distributører av spillet, men at han med hensyn til omfanget har valgt å begrense anmeldelsen til en av de største distrubutørene i Norge, nemlig Elkjøp med en årlig omsettning på 20 milliarder kroner.

Les anmeldelsen her

Anker henleggelse

Olsen anmeldte spillet Call of Duty - Modern Warfare 2 til politiet 30. oktober. 15. november kunne politiadvokat Morten Bolager Formo opplyse om at anmeldelsen var henlag på grunn av manglende saksbehandling. I dag opplyste Olsen om at han anket henleggelsen.

- Forrige gang ble anmeldelsen din henlagt i løpet av kort tid. Tror du det vil skje noe annet denne gangen?

— Ja, definitivt. Det er nå et solid stykke juridisk arbeid som ligger til grunn for denne anmeldelsen, sier Olsen.

- Sammenheng mellom voldsspill og drap

Olsen mener spillet kan være et brudd på straffelovens paragraf 382, som dreier seg om salg eller leie av ”film, videogram eller lignende der det i underholdningsøyemed er gjort utilbørlig bruk av grove voldsskildringer.”

I den opprinnelige anmeldelsen viste Olsen til at Anders Behring Breivik heveder å ha brukt spillet som ”oppvarming” før han gjennomførte terrorhandlingen på Utøya 22. juli. Olsen hadde selv en datter som var til stedet på sommerleiren.

— Dette spillet er definitivt noe som strider mot straffelovens § 382, etter min oppfatning, sier Svein Olaf Olsen.

I straffelovens § 382 heter det: Det er ikke lov å utgi eller fremby til salg eller leie eller på annen måte utbre film, videogram eller lignende der det i underholdningsøyemed er gjort utilbørlig bruk av grove voldsskildringer.

I anken lister han også opp fire hendelser hvor han mener det er en klar sammenheng mellom gjerningsmann i drapshandlinger og det at veldkommende har spilt på voldsspill.

— Tragedien på Utøya er hittil det verste tilfellet hvor det hevdes å være en sammenheng mellom dataspill og ugjerning, skriver Stefanussen i anmeldelsen som i dag ble levert til politiet.

Videre nevner de også tragedien i Winnenden i Tyskland 11. mars 2009, hvor en 17 år gammel gjerningsmann drepte 16 ungdommer. Under etterforskningen kom det frem at ungdommen var fokusert på spill, og ifølge anmeldelsen skal det ha vært en sammenheng mellom utøvelse og ting gjerningsmannen gjorde/sa. Samme dag som han begikk massakren, spilte han dataspillet Far Cry 2. Anmeldelsen trekker også frem at 18-åringen som tok livet av 15 år gamle Oda Moe i Sør-Trøndelag i november 2010. 18-åringen inrømmet i vitneboksen at han kanskje kunne ha blitt påvirket av voldsspill.

Omstridt scene

Utgangspunktet for anmeldelsen var et segment i spillet hvor man kan skyte uskyldige og sivile mennesker på en flyplass. Denne delen av spillet ble offentliggjort før slippdato og førte til en opphetet debatt om bruk av vold i spill. Spillprodusenten annonserte kort tid etterpå at de hadde sluppet en oppdatering hvor man kan velge å hoppe over dette segmentet.

Oppdraget som går ut på å skyte uskyldige mennesker på en flyplass vakte sterke reaksjoner da Modern Warfare 2 kom ut i 2009. Foto: Skjermdump

Den nye anmeldelsen består av fem A4-sider. I tillegg til en bunke med vedlegg, som blant annet inneholder artikler om spillet Call of Duty, informasjon om selskapet som har utviklet spillet og navn og adresser til personer han mener kan straffeforfølges.

**_Er det en sammenheng mellom voldsspill og voldshandlinger?

Er det riktig å anmelde Elkjøp for å distribusjon av spillet?

Si din mening i debatten under._**

Tips eller tilbakemelding til journalisten? Hans Jacob Brekke hans.jacob.brekke@fvn.no